હિંમતનગર તાલુકાના દેધરોટા ગામની સીમમાં આવેલ ગૌચરના નવા સર્વે નંબર ૧૧પ૮ તથા ૧રપ૮માં ગ્રામ પંચાયતના અગાઉના હોદેદારોએ મંજુર કરેલા રસ્તાને રદ કરવા અને ગૌચર બચાવવા માટે સરપંચ સહિતના ગ્રામજનોએ કલેક્ટરને રજુઆત કરવામાં આવી છે, ગામના ગૌચરમાં મંજૂર થયેલી લીઝના કારણે ગામમાંથી ભારવાહક વાહનો અવર-જવર કરવતાં હોવાથી અકસ્માતની સંભાવના, પ્રદુષણને કારણે રોગચાળો વધવાની શક્યાતાઓ હોવાના પગલે ગામના ગૌચરમાંથી નિકળતો રસ્તો બંધ કરવા માટે તેમજ એ રસ્તાના નવીનીકરણ માટેનું કામ અટકાવવા કલેક્ટર અને ડીડીઓને પંચાયત દ્વારા ઠરાવ કરીને રજુઆત કરવામાં આવી છે, અને ચીમકી ઉચ્ચારાઈ છે કે જો રસ્તાના કામ રદ કરવા ઉપરાંત ગૌચરમાં મંજૂર થયેલ લીઝને પણ રદ કરવામાં નહીં આવે તો રસ્તા રોકો આંદોલન કરાશે.